Oussama Assaidi

Oussama Assaidi (født 15. august 1988) er en marokkansk fotballspiller som fra 30. juni 2019 er klubbløs.

Han gikk til Liverpool FC i 2012 fra Heerenveen i Nederland. Assaidi har tidligere spilt for De Graafschap og FC Omniworld (tidligere Almere City).

Tidlig liv 
Assaidi ble født i Marokko, men flyttet til Holland allerede som treåring.

Klubbfotball

Almere/De Graafschap 
Marokkaneren startet karrieren i ungdomsavdelingen til AZ, før han begynte sin profesjonelle karriere i 2006 hos Almere (nåværende FC Omniworld) i den hollandske Eredivisie. Etter to sesonger med klubben, der han skårte 3 mål på 36 kamper, dro han videre til De Graafschap sommeren 2008. Assaidi var bare et år hos klubben, før han gikk videre til SC Heerenveen. Overgangen var overraskende, fordi Heerenveen tidligere hadde sagt at klubben ikke skulle kjøpe noen nye spillere, men opptredenen til Oussama i starten av 2009-10 sesongen i Nederland, der han skårte 5 mål på like mange kamper, gjorde at et unntak ble gjort for å hente han til klubben.

Heerenveen 
Assaidi debuterte for Heerenveen i et 1–0 tap hjemme mot erkerivalene Groningen, der han kom inn som innbytter i det 71. spilleminutt for Paulo Henrique. Han skårte sitt aller første mål for klubben i den andre runden av KNVB Cup 2009-2010, i en 7–0 seier borte mot Putten. Etter å ha kommet innpå som innbytter i de tre neste seriekampene, fikk Assaidi sin første plass i startoppstillingen i en bortekamp mot Willem II, som Heerenveen tapte 4–1. Assaidis første ligamål for Heerenveen kom i et 3–1 tap mot Heracles Almelo, som også var den første kampen som han spilte fullt ut. Assaidi mistet sin plass på førstelaget mot slutten av sesongen, og fikk bare 2 av 14 kamper i denne perioden. Det var i denne perioden at Assaidi fikk sitt første røde kort i karrieren i en bortekamp mot Roda JC Kerkrade, etter bare 9 minutter.

Under den nye manageren Ron Jans, ble Assaidi en nøkkelfigur på laget. Med 2 mål mot sin gamle klubb De Graafschap og Vitesse, kombinerte med 2 målgivende mot De Graafschap og NAC Breda, var Assaidi ansvarlig for 4 mål på de 6 første kampene av sesongen, det samme antallet som han hadde skåret på hele forrige sesong. Assaidi hadde sin beste måned i november 2010, når han skårte i en 2–0 seier over Excelsior, hadde 2 målgivende mot Heracles Almelo (3–2), 1 mot Feyenoord (2–2) og 2 mot Willem II (5–0). I desember, ble Assaidi kåret til banens beste i en hjemmekamp mot regjerende mestre FC Twente, der han, trass i en ankel-skade, ledet Heerenveen frem til en knusende  6–2 seier over mestrene, ved å skåre sitt første hat-trick i karrieren, samt sørge for 2 målgivende pasninger og skaffe en straffe. Etter kampen, ble han rost opp i skyene for sin innsats av Jans, som sa at Assaidi fortjente en score på «10 av 10 for sitt spill». Hans form sørget for at han senere ble plukket ut til det .

Liverpool 
Den 17. august 2012, signerte Premier League-laget Liverpool en avtale om å kjøpe Assaidi for en sum som er på mellom £2.4m og £3.0m. Liverpools nye manager Brendan Rodgers var lykkelig over avtalen og sa at han var «glad», og beskrev Assaidi som «en spennende spiller ... som vil opphisse fansen» Han debuterte den 20. september mot Young Boys borte, i en 5–3 seier i Europa League, før han fikk en målgivende pasning for seiersmålet til Nuri Sahin i en 2–1 seier over West Bromwich Albion i ligacupen seks dager senere. På grunn av imponerende kamper fra unge lagkamerater som Raheem Sterling og Suso, har ikke Assaidi klart å etablere seg på førstelaget til Liverpool siden han signerte for klubben. Han gjorde allikevel en imponerende innsats i Europa League kampen mot Anzhi Makhachkala den 25. oktober, som «the Reds» vant 1-0.

I januar 2015 meldte Assaidi overgang til Al-Ahli Dubai FC.

Landslagsspill 
Assaidi kunne spille både for det  og  landslaget. Hans første innkalling kom i februar 2011, når landslagssjefen for Marokko, Erik Gerets, innkallte han til en vennskapskamp mot . Han debuterte i Marokkos 4-0 seier over Niger, når han kom inn som innbytter i det 77. minutt for Adel Taarabt. Men, siden det kun var en vennskapskamp, kunne Assaidi fremdeles spille for Nederland hvis han ville. Han annonserte imidlertid den 14. februar 2011, at han hadde bestemt seg for å spille for Marokko.

Afrikamesterskapet i fotball 2012 
Oussama ble igjen plukket ut til en kvalifiseringskamp mot  til Afrikamesterskapet i fotball 2012. Kampen ble spilt 27. mars 2011, og Assaidi kom innpå som en innbytter etter 89. minutter, men kunne ikke forhindre at laget tapte 1-0. Han ble igjen tatt ut til et nytt møte med Algerie. I en 4–3–3 formasjon, startet Assaidi kampen, og bidro til at Marokko vant 4–0. Assaidi skårte sitt aller første landslagsmål. Marokko vant sin kvalifiseringsgruppe, og gikk videre til Afrikamesterskapet.

Assaidi ble tatt ut i den marokkanske troppen som dro til Afrikamesterskapet i fotball 2012 21. januar – 12. februar 2012. Assaidi startet den første kampen i Gruppe_C mot Tunisias, som endte med 1-2 tap. I den neste gruppespillskampen mot Gabon den 27. januar 2012, var Assaidi plassert på benken, og som ubenyttet reserve, måtte han se laget tape 3-2. Oussama var ikke en av reservene i den siste kampen som Marokko vant 1-0 over . Men laget var allikevel utslått av turneringen.

Afrikamesterskapet i fotball 2013 
Oussama var igjen en del av det marokkanske troppen i laget som reiste til Afrikamesterskapet i fotball 2013. Marokko røk imidlertid raskt ut, etter tre uavgjorte kamper mot Angola, uavgjort mot Kapp Verde og Sør-Afrika i Gruppe A i mesterskapet. Assaidi startet de to første kampene, men satt på benken hele kampen da Marokko røk ut med 2-2 mot Sør-Afrika.

Se også 
 Statistikk om Liverpool FC.

Referanser

Eksterne lenker 
 
 

Marokkanske fotballspillere
Fotballspillere for Almere City FC
Fotballspillere for BV De Graafschap
Fotballspillere for SC Heerenveen
Fotballspillere for Liverpool FC
Fotballspillere for Stoke City FC
Fotballspillere for FC Twente